Diari Oficial de la Generalitat Valenciana


Sumari del DOGV 9559, del 22-03-2023 (2023/3040)

Extracte de l'Ordre 2/2023, de 6 de març, de la Conselleria de Justícia, Interior i Administració Pública, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana, i es convoca la concessió d'ajudes per a l'exercici 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9559

Data del DOGV
:   22-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3040


Data del document
:   06-03-2023

Organisme emissor
:   Conselleria de Justícia, Interior i Administració Pública

Tipus de document
:   Extracte

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

Extracte de l'Ordre 2/2023, de 6 de març, de la Conselleria de Justícia, Interior i Administració Pública, per la qual s'aproven les bases reguladores per a la concessió d'ajudes destinades a l'elaboració de nous plans d'emergència o a la revisió dels ja aprovats dels municipis de la Comunitat Valenciana, i es convoca la concessió d'ajudes per a l'exercici 2023. [2023/3040]  
  
BDNS (identif.): 681621.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/681621)  
  
Primer. Beneficiaris  
Per a poder ser beneficiaris de les subvencions regulades en aquesta convocatòria, els municipis i altres entitats locals han de complir els requisits següents:  
a) Per a la redacció d'un PTM, ha de ser un municipi o una altra entitat local supramunicipal legalment constituïda de la Comunitat Valenciana.  
b) Per a la subvenció de la redacció d'un PAM, el municipi o els municipis d'una altra entitat local supramunicipal legalment constituïda de la Comunitat Valenciana, han de tindre l'obligació o recomanació d'elaborar-lo, en vindre així establit en el Pla Especial de Comunitat de referència.  
Els beneficiaris de les subvencions hauran de reunir els requisits establits en l'article 13 de la Llei 38/2003, de 17 de novembre, general de subvencions.  
  
Segon. Objecte  
L'objecte consisteix a regular la concessió de les subvencions per a la redacció de nous plans d'emergència d'àmbit local o revisió dels ja aprovats, per part dels municipis de la Comunitat Valenciana, i convocar la subvenció per al present exercici.  
  
Tercer. Tipus i quanties de les ajudes  
S'estableix un finançament màxim del 100 % de la inversió realitzada en el cost de redacció o revisió del PTM i/o dels PAM enfront d'inundacions, risc sísmic i incendis forestals, les quanties màximes aplicables dels quals són les següents:  
a) Redacció / revisió PTM en municipis < 5.000 habitants: 3.000 euros  
b) Redacció / revisió PTM en municipis 9.297-76.051 habitants: 5.000 euros  
c) Redacció / revisió PTM en municipis > 20.000 habitants: 8.000 euros  
d) Redacció de PTM en entitat supramunicipal legalment constituïda: 5.000 euros  
e) Redacció / revisió PAM inundacions en municipis < 5.000 hab.: 3.000 euros  
f) Redacció / revisió PAM inundacions en municipis 3.430-95.673 hab.: 4.000 euros  
g) Redacció / revisió PAM inundacions en municipis > 20.000 hab.: 6.000 euros  
e) Redacció / revisió PAM sísmic en municipis < 5.000 hab.: 3.000 euros  
f) Redacció / revisió PAM sísmic en municipis 0.062-55.234 hab.: 4.000 euros  
g) Redacció / revisió PAM sísmic en municipis > 20.000 hab.: 6.000 euros  
e) Redacció / revisió PAM incendis forestals municipis < 5.000 hab.: 3.000 euros  
f) Redacció / revisió PAM incendis forestals municipis 5.405-79.893 hab.: 4.000 euros  
g) Redacció / revisió PAM incendis forestals municipis > 20.000 hab.: 6.000 euros  
A l'efecte de la baremació i classificació, es considera la població oficial del municipi a 01.01.2022, d'acord amb les dades publicades per l'INE.  
Les despeses subvencionables són les derivades de la redacció o revisió dels plans.  
  
Quart. Import i finançament  
La present convocatòria es finançarà amb càrrec a la línia pressupostària de subvenció S8429000, del Programa Pressupostari 40.26.53.825.09, emergències, protecció civil i extinció d'incendis, capítol IV, de l'AVSRE, per un import d'1.000.000,00 euros, segons consta en la Llei 9/2022, de 30 de desembre, de pressupostos de la Generalitat per a l'exercici 2023.  
Aquesta línia de subvenció està inclosa en el Pla Estratègic de Subvencions per a 2023-2025.  
  
Cinqué. Termini de presentació de sol·licituds  
El termini per a la presentació de sol·licituds serà de 15 dies hàbils a comptar des de l'endemà de la publicació de l'ordre de convocatòria en el Diari Oficial de la Generalitat Valenciana.  
Les sol·licituds hauran de presentar-se telemàticament a través de la seu electrònica de la Generalitat (https://sede.gva.es) emplenant les dades que figuren en la sol·licitud, que està a la disposició de les entitats interessades en el Portal de la Generalitat, www.gva.es  
En la mateixa sol·licitud s'han d'incloure les ajudes per a la redacció i o revisió de tots els plans que se sol·liciten.  
  
València, 6 de març de 2023.- La consellera de Justícia, Interior i Administració Publica: Gabriela Bravo Sanestanislao.